Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Ou mwalihandula kuli vakwavo ali nakufwila kulinga mwaya muchima wenyi, kaha keshi namanganako (1)
-
Lijina lyaYehova linapu kaposhi kakukola (10)
-
Luheto lunapu mukingo wakuhumikiza kaha (11)
-
Kuwaha chatwama hakwivwilila kuvatu vosena vavali (17)
-
Mutu eji kulipanjikanga nasepa lyenyi kuhambakana nandumbwenyi (24)
18 Ou mwalihandula kuli vakwavo ali nakufwila kulinga mwaya muchima wenyi.
Kaha eji kukananga mangana amwenemwene osena.
2 Chiheu keshi kusaka kunangakanako,
Oloze afwila kutufula vili mumuchima wenyi.+
3 Kweshoko ali muka-kuhuka, vatu veji kumulumbilisanga.
Kaha kusauka cheji kunehanga sonyi.+
4 Mazu amukanwa kamutu anapu nge mwambe wameya.+
Kaselwoke wamangana napu nge kalwiji wakuvweluka meya.
5 Kachapwa chamwaza kuhakwila muka-kuhukako,+
Chipwe kuhengesa chiyulo hakusopesa muka-kwolokako.+
6 Mazu achiheu eji kunehanga vikokojola,+
Kaha kanwa kenyi nakakamuvetesa.+
7 Kanwa kachiheu nakamunongesa,+
Kaha mivumbo yenyi yinapu muheto kumwono wenyi.
8 Mazu amuka-lusongi anapu nge kulya chiyema,+
Veji kuwaminanga nakushikumuka mujimo.+
9 Ou mwazata milimo nauvwa,
Napu sepa lyamuka-kupupa vyuma.+
10 Lijina lyaYehova linapu kaposhi kakukola.+
Muka-kwoloka mwachinyinamo, kaha navamukinga.+
11 Muka-luheto namono vikumba vyenyi nge nganda yakujingulwisa kembwe.
Navimono kupwa nge kembwe yakukola.+
12 Muchima wakulivwimba weji kulingisanga mutu vamwinyise,+
Kaha kulinyisa+ cheji kunehanga ulemu.
13 Kachi nge mutu mwakumbulula kuchihande shimbu kanda atachikize mashina namasongo,
Chinapu uleya nasonyi kuli ikiye.+
14 Muchima wakumika unahase kuzamikisa mutu mumisongo.+
Oloze iyaze mwahasa kutwama lika namuchima wakuhomba?+
15 Muchima wamuka-kunangakana weji kuhetanga chinyingi,+
Kaha matwitwi avaka-mangana eji kusakanga kwivwa chinyingi.
16 Kuhana wana cheji kunehanga kutokwa chachivulu,+
Cheji kulingisanga mutu alitachikize navatu vavalemu.
17 Muka-kulivanga kujimbula chihande eji kwivwakananga nge noloka.+
Oloze nge mukwavo neza, kaha himwamwihwojola.+
18 Kulovola tutachikijilo cheji kukumisanga jipami,+
Nakuunjisa vaze vali nakulikokojwesa.
19 Ndumbwove unavulumuna mwakakamisa muchima wenyi kwijiva nge nganda yakujingulwisa kembwe.+
Kaha jipami jimwe jinapu nge tupachiso twakuzuvo yakukola.+
20 Mazu amwaza amukanwa kamutu anapu nge vyakulya vize navikuchisa lijimo lyenyi,+
Kaha mwekuta namazu akulovoka kumivumbo yenyi.
21 Lilimi lyatwama nangolo jakuneha kufwa chipwe kuyoya,+
Ou mwalizachisa kanawa mwakalya mihako yalyo.+
22 Ou mwawana pwevo wamwenemwene nawane chuma chamwaza,+
Kaha Yehova mwamwivwila uselewa.+
23 Muka-kuhutwa eji kuhanjikanga nakulembelela,
Oloze muka-luheto eji kukumbululanga nautenu.
24 Kuvali masepa vaze vasaka kulilinga mwamupi,+
Oloze kwali sepa uze mwalipanjika nasepa lyenyi kuhambakana ndumbwenyi.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Vishimo 18
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kon_Latn cjk_Latn cjk_Latn cjk_Latn kmb_Latn cjk_Latn cjk_Latn cjk_Latn bem_Latn kmb_Latn hat_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn kin_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang kin_Latn fij_Latn cjk_Latn eng_Latn